Badalona, més sostenible gràcies al projecte BINGO | El Diari de Badalona
Inici Badalona, més sostenible gràcies al projecte BINGO
Badalona ha incorporat noves mesures de prevenció i adaptació contra el canvi climàtic i els episodis de fortes pluges que cada cop són més freqüents a la ciutat i provoquen una sèrie d’inundacions i abocament de residus. De fet, segons els models de predicció, durant els propers anys, els episodis de pluges torrencials podrien augmentar en un 15%.
Per aquest motiu, la ciutat ha entrat a formar part del projecte BINGO, liderat pel Laboratori Nacional d’Ingenieria Civil (LNEC, portugal), que ha estat analitzant durant 4 anys diferents escenaris d’Europa, entre ells, Badalona. Això ha portat innovacions a la gestió de l’aigua.
Algunes de les mesures que ja s’han adoptat són:
L’ampliació de la xarxa de clavegueram actual i implementació d’un sistema urbà-marí de drenatge integrat que permetran la recollida, el tractament i l’evacuació de l’aigua de pluja d’una manera més eficient i sostenible.
S’ha instal·lat, també, un sistema integral d’alerta primerenca en cas de pluges, inundacions i abocaments.
Gràcies a aquesta obtenció de dades reals, serà possible fer una millora global del pla d’actuació de la ciutat.